Nuorten tyttöjen ryhmätoiminnan perustamisen tarpeet, haasteet ja opit Pälkäneellä
Pihlajasaari, Kirsi (2014)
Nuorten tyttojen ryhmatoiminnan perustamisen tarpeet haasteet ja opit Palkaneella.pdf (419.0Kt)
Pihlajasaari, Kirsi
http://urn.fi/URN:NBN:fi:amk-201405168219
Asiasanat: sukupuolisensitiivisyys, tyttötyö, ryhmämuotoinen toiminta
Opinnäytetyön tarkoituksena oli kuvata Pälkäneellä vuosina 2012–2013 toteutettua kehittämistoimintaa, jonka puitteissa kunnassa tehtiin kokeiluja nuorille tytöille suunnatun ryhmätoiminnan kehittämiseksi. Kehittämistyö nivoutui osaksi kunnassa käynnissä olevaa Kasperi II: n EETU-osahanketta.
Idea nuorille tytöille suunnatun toiminnan kehittämisestä syntyi, kun nuorten kanssa työskentelevillä ammattilaisilla oli toiveissa saada lisäpanosta ennaltaehkäisevään työhön nuorten parissa, sekä huolta ohjatun vapaa-ajantoiminnan puutteesta kunnassa. Toimintaa suunnitellessa kuultiin myös nuorten, kuudes- ja seitsemäsluokkalaisten tyttöjen toiveita ryhmätoimintaan ja siellä käsiteltäviin asioihin liittyen.
Kehittämistyö perustui toimintatutkimukselliseen lähestymistapaan, jonka ohella kehittämistyö sisälsi piirteitä myös etnografisesta menetelmästä. Aineistoa kerättiin useilla eri menetelmillä: muun muassa työkokousmuistiinpanojen, keskusteluiden, havainnoinnin, haastattelujen ja kyselyiden avulla.
Kehittämistyön aikana tutustuttiin aluksi muualla Suomessa järjestettyyn sukupuolisensitiiviseen tyttötyöhön, sen mahdollisuuksiin ja haasteisiin. Pälkäneellä toteutettiin kehittämishankkeen aikana kolme erilaista ryhmätoimintakokeilua: suljettu yläkouluikäisille tytöille suunnattu ryhmä, avoin ala- ja yläkouluikäisille tytöille suunnattu nuorisotilatoiminta sekä suljettu alakouluikäisille tytöille suunnattu ryhmä.
Jokainen kokeilu opetti kehittäjilleen jotakin tytöille suunnatun ryhmätoiminnan perustamisesta onnistumisineen ja haasteineen. Suurimmat opit ja haasteet liittyivät ryhmätoiminnan aloittamiseen: tyttöjen motivointiin ja markkinointiin etukäteen kohderyhmäksi ajatellulle joukolle.